Den Iberiske Halvø

Den Iberiske Halvø (også kaldt Den Pyrenæiske Halvø) ligger i det sydvestligste Europa. Den er afgrænset af Middelhavet mod syd og øst og af Atlanterhavet mod nord og vest. Pyrenæerne danner den nordøstlige grænse af halvøen og forbinder den med resten af Europa. Ved Gibraltar i den sydligste del er den Iberiske Halvø tæt ved Afrika. Gibraltar-strædet adskiller halvøen fra Marokko på det afrikanske fastland i en bredde af 14 km. Halvøen dækker 582.925 km². Dens geografiske centrum ligger i bjergkæden Cerro de los Ángeles. Den længste flod er Tajo, der er 1.007 km lang (med 731 km i Spanien og 275 km i Portugal). Det højeste punkt på den iberiske halvø er bjerget Mulhacén (3.482 m), befinder sig mod syd i bjergmassivet Sierra Nevada (i Andalusien). Geologisk set er det kendetegnende for den Iberiske halvø, at den største del af fastlandet består af en højslette, den Kastillanske højslette, der har en gennemsnitlig højde over havet på ca. 600 m. De nordlige, nordvestlige og vestlige kyster er klippefyldte og forrevne, modsat de østlige, sydøstlige og sydlige, der er mere blide.

Lande og territorier 
Politiske mellemplader af Den Iberiske Halvø sorteret efter område:
 , fylder det meste af halvøen inklusiv midten samt den østlige og nordlige del.
 , fylder det meste af den vestlige del af halvøen.
  Andorra, er et lille fyrstedømme i den nordlige kant af halvøen i Pyrenæerne mellem Spanien og Frankrig
   Gibraltar er et lille britisk oversøisk territorium i syden, med grænse til Spanien

Historie 

De første beboere (bortset fra neandertalere og Cro-Magnon-mennesker) var antagelig ibererne. Navnet "den iberiske halvø", kommer af floden ”Íber”, som muligvis er den nuværende Ebro, men det kan også dreje sig om Guadalquivir eller andre floder i Huelvaområdet. Tekster fra antikken nævner en flod, Iberus og et folk, som kaldes iberer. Allerede på den tid begyndte grækerne at kalde halvøen for Iberia.

Senere kom kolonier af carthageniensere og romere til, og det var romerne, der først kaldte halvøen for ”Hispania”.

Da det vestromerske rige brød sammen, slog visigoterne sig ned på halvøen, indtil de blev fordrevet af maurerne, som kaldte landet Al Andalus.

I Middelalderen var halvøen opdelt i mange småstater, dels muslimske og dels kristne. I syv århundreder blev den iberiske halvø et betydningsfuldt centrum for Islamisk kultur, indtil det sidste tilholdssted, Granada, faldt i 1492.

Derefter blev landene på den iberiske halvø, Spanien og Portugal, udgangspunkt for opdagelsesrejser og store koloniriger i fremmede verdensdele. Det skabte stor rigdom, men også betydelig inflation, og rigerne tabte efterhånden momentum i den europæiske ekspansion.

Begge lande stod uden for verdenskrigene, men måtte gennemleve lange perioder under diktatur. I dag er den iberiske halvø en integreret del af EU med demokratisk styre.

Sprog

Spanien 
 Spansk eller castillansk
 Catalansk eller català i delstaten Catalonien, Valencia og Balearerne
 Galicisk eller gallego i Galicien
 Baskisk ller euskara i Baskerlandet og visse områder af Navarra
 Aransk (Occitansk) eller aranés i Aran-dalen i Catalonien

Portugal 
 Portugisisk

Andorra 
 Catalansk

Gibraltar 
 Engelsk

UNESCO's Verdensarvsliste på den iberiske halvø 
UNESCO's liste viser, at denne halvø har været historisk, kulturelt og økonomisk betydningsfuld i årtusinder.

Portugal 
 Alto Douro vinområde
 Den centrale del af byen Angra do Heroísmo på Terceira øen i Azorene
 Kristi kloster i Tomar
 Kulturlandskabet i Sintra
 Det historiske centrum i Évora
 Det historiske centrum i Guimarães
 Det historiske centrum i Oporto
 Landskabet omkring Pico øen: vingårde
 Laurisilvaskovene på Madeira
 Klostret Alcobaça
 Klostret Batalha
 Eremitklostret og Belemtårnet i Lisabon
 Forhistorisk kunst i området ved Côadalen

Spanien 
 Granada: Alhambra, Generalife and Albayzin
 Altamiragrotten
 Aranjuez: Kulturlandskab
 Den arkæologiske helhed i Merida
 Den arkæologiske helhed i Tarraco i Tarragona, Catalonien
 Det arkæologiske udgravningsområde ved Atapuerca
 Burgos domkirke
 Catalonske, romanske kirker i Vall de Boi, Catalonien
 Sevilla: domkirken, Alcazar og Archivo de Indias
 Doñana nationalpark
 Garajonay nationalpark
 Det historiske centrum i Cordoba
 Det historiske centrum i Toledo
 Den historiske, befæstede by, Cuenca
 Ibiza: Biodiversitet og kultur
 Lonja de la Seda i Valencia
 Medulas
 Klostret og området El Escorial ved Madrid
 Monumenter i Oviedo og Kongeriget Asturien
 Mudejararkitektur i Aragonien
 Den gamle bydel i Salamanca
 Den gamle bydel i Ávila, med kirkerne uden for murene
 Den gamle bydel i Cáceres
 Den gamle bydel i Segovia og dens akvædukt
 Palmeskoven ved Elche
 Parc Güell, Palau Güell og Casa Milà i Barcelona
 Pobletklostret, Catalonien
 Middelhavsstenkunst på den Iberiske halvø
 Lugo: Romerske mure
 Pilgrimsvejen til Santiago de Compostela
 Det kongelige kloster Santa Maria de Guadalupe
 San Cristobal de La Laguna
 San Millan Yuso og Suso klostrene
 Den gamle bydel i Santiago de Compostela
 Palau de la Música Catalana og Hospital de Sant Pau i Barcelona
 Universitetet og det historiske område ved Alcalá de Henares
 Úbeda-Baeza: todelt by, kulturel enhed

Eksterne henvisninger